**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаса канму власьт органъяслӧн «Коми Республикаса муниципальнӧй юкӧнъяслӧн сӧвет» ассоциациякӧд ӧтув уджалӧмын ӧткымын юалӧм йылысь» Коми Республикаса Оланпаслӧн**

**3 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2024 вося урасьӧм тӧлысь 15 лунӧ

**1 статья.** Пыртны «Коми Республикаса канму власьт органъяслӧн «Коми Республикаса муниципальнӧй юкӧнъяслӧн сӧвет» ассоциациякӧд ӧтув уджалӧмын ӧткымын юалӧм йылысь» Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2010, 10 №, 183 ст.) вежсьӧм, гижны сійӧс тадзи:

«**3 статья**

1. Коми Республикаса Каналан Сӧветлысь Коми Республикаса муниципальнӧй юкӧнъяслӧн сӧветкӧд ӧтув уджалӧм серти уджмогъяссӧ урчитӧны Уджъёртасьӧм да ӧтув уджалӧм йылысь артмӧдчӧмӧн, кутшӧмӧс кырымалӧма Коми Республикаса Каналан Сӧвет да Коми Республикаса муниципальнӧй юкӧнъяслӧн сӧвет костын.

2. Коми Республикаса Веськӧдлан котырлӧн Коми Республикаса муниципальнӧй юкӧнъяслӧн сӧветкӧд ӧтув уджалӧм серти уджмогъясӧ пырӧны:

1) Коми Республикаса муниципальнӧй юкӧнъяслӧн сӧветӧ Коми Республикаса Веськӧдлан котырӧн урчитӧм пӧрадокын Коми Республикаса оланпас балаяс, кутшӧмъясӧс Коми Республикаса Каналан Сӧветӧ пыртӧ Коми Республикаса Веськӧдлан котыр, да меставывса асвеськӧдлан юалӧмъяс серти Коми Республикаса Веськӧдлан котырлысь мукӧд нормативнӧй инӧда акт видлалӧм вылӧ ыстӧм;

2) Коми Республикаса Веськӧдлан котырӧн урчитӧм пӧрадокын Коми Республикаса муниципальнӧй юкӧнъяслӧн сӧветӧс петкӧдлысьясӧс меставывса асвеськӧдлан юалӧмъяс серти сӧвещательнӧй, координационнӧй, консультативнӧй да мукӧд уджалан органӧ пыртӧм, кутшӧмъясӧс лӧсьӧдӧ Коми Республикаса Веськӧдлан котыр;

3) Коми Республикаса муниципальнӧй юкӧнъяслӧн сӧветлӧн участвуйтӧмӧн меставывса асвеськӧдлан юалӧмъяс видлалӧм могысь сӧвещаниеяс, «гӧгрӧс пызанъяс», конференцияяс, семинаръяс, кывзӧмъяс да мукӧд мероприятие нуӧдӧм;

4) Коми Республикаса муниципальнӧй юкӧнъяслӧн сӧветкӧд меставывса асвеськӧдлан юалӧмъяс серти юӧрӧн вежласьӧм;

5) Коми Республикаса Веськӧдлан котырӧн урчитӧм пӧрадокын, федеральнӧй оланпастэчас да Коми Республикаса оланпастэчас серти Коми Республикаса муниципальнӧй юкӧнъяслӧн сӧветлы уставнӧй уджсӧ збыльмӧдӧмын, сы лыдын юӧрӧн да методика боксянь, консультативнӧй, сьӧмӧн могмӧдӧм боксянь, отсӧг сетӧм.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2024 вося урасьӧм тӧлысь 27 лун

2-РЗ №